《寄洞霄道友清溪翁》
宋代·家铉翁

汉家中郎年七十，霜鬓垂垂人不识。
冬深破屦踏层冰，暑到露不走赤日。
穷坚老壮本分事，百年未死为形役。
洞天九锁郁嵯峨，古来相传神仙宅。
我尝结茅天柱前，屐齿苍苔印行迹。
劫火洞然城郭非，清境不坏还如昔。
安期羡门我辈人，圆峤方壶一咫尺。
梦魂几度如相逢，别来已久知相忆。
愿分仙家九转丹，服之身轻生羽翼。
周游八表任去来，跳出阴阳寒暑域。

作者简介：家铉翁（约1213～1297）号则堂，眉州（今四川省眉山市东坡区）人。家铉翁身长七尺，状貌奇伟，威严儒雅。以荫补官，累官知常州，迁浙东提点刑狱，入为大理少卿。宋亡，守志不仕。元成宗即位（1294），放还，赐号处士，时年八十二，后数年以寿终。《宋史》有传。有《则堂集》六卷，《彊（强）村丛书》辑为《则堂诗馀》一卷。词存三首收于《全宋词》中。